Põhja pool Haanja seljakut, millel asub Munamägi, üle kitsama lohu, asetseb pikem lamedam lääne-ida suunaline künnis, millesse lõunast lõikunud kahe sopiga madalik, liigestades teda kolmeks keeleks. Neil keeltel tõusevad teise järgu kõrgendikkudena õige silmapaistvale kõrgusele kolm kuppel- ja  seljakvaära. Idapoolne on Papisöödimägi (abs. kõrg. 289.3 m:it), mis ühenduses Haanja seljakuga ja käsutatud Abi küla elamuist ja põldudest. Läänes sellest on Mustikamägi, seljakvaar (286.7 m:it) võrdlemisi järsu ida- ja lau läänenõlvaga, ja kolmas otse maantee ääres, pööratud sellele järsema nõlvaga Jaanimägi, samuti põllustatud seljakvaar. Nimetatud kolmest mäest põhjas on edela-kirde suunaline pealt lame künnis, mille kirdeots tõuseb 276.3 m:ni. Ümbritsevast madalikust kõrgub ta järsult ja omab  võrdlemisi tasast lavale lähinevat lage, mis osaliselt käsutatud põldudeks. Kitsas lohk eraldab sellast mäest loodes Vällamäge (289.8 m: it), Võrumaa teist kõrgemat punkti, mis suhtelise kõrgusega (76.7 m:it üle Perajärve) ülib isegi S.-Munamäe. Vällamägi on loodest kakku õige vähe välja venitatud, jalal järsemate (30°), kõrgemal laumate (15°) nõlvadega kuppelmägi, mida katab, nagu S.-Munamägegi, tihe haabadest, kuuskedest, mändidest, leppadest, särapuist ja kuslapuist koosnev segamets. Seepärast puudub siit ka  väljavaade. Ta kõrval oleva madalama kuppelvaära jalal on väike Külajärv (216 m üle merepinna).